# **DECIZIA ETAPEI DE ÎNCADRARE**

## Nr. din

Ca urmare a notificării adresate de **ASOCIATIA GRUPUL ECOLOGIC DE COLABORARE - GEC BUCOVINA**, cu sediul în Str. DOAMNA MARIA VOICHITA, Nr. 1, Suceava, Judetul Suceava, cu punctul de lucru ASOCIATIA GRUPUL ECOLOGIC DE COLABORARE - GEC BUCOVINA, cu adresa Str. NICOLAE BALCESCU, Nr. 1, Suceava, Judetul Suceava, privind planul/programul „**Plan de management pentru situl Natura 2000 ROSCI 0321 Moldova Superioară, jud. Suceava”**, înregistrată la APM Suceava cu nr. 10637/15.12.2014 în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *Ord. nr. 995/2006 pentru aprobarea listei planurilor şi programelor care intră sub incidenţa H.G. nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 16.01.2015, a completărilor depuse la documentaţie;
  + în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în prezenţa/lipsa comentariilor motivate din partea publicului interesat,

**decide:**

**Planul/programul “Plan de management pentru situl Natura 2000 ROSCI 0321 Moldova Superioară, jud. Suceava” titular** ASOCIATIA GRUPUL ECOLOGIC DE COLABORARE - GEC BUCOVINA**,** cu punctul de lucru ASOCIATIA GRUPUL ECOLOGIC DE COLABORARE - GEC BUCOVINA **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

Motivele care au stat la baza emiterii deciziei de încadrare în procedura de evaluare strategică de mediu a “Planului de management pentru situl Natura 2000 ROSCI 0321 Moldova Superioară, jud. Suceava” sunt următoarele:

* planul de management este necesar pentru managementul conservării ariei naturale protejate de interes comunitar.
* ***Scopul*** general al planului de management pentru situl Natura 2000 ROSCI0321 urmăreşte asigurarea cadrului legal în vederea menţinerii/îmbunătăţirii stării favorabile de conservare a speciilor și habitatelor de interes conservativ pentru care a fost desemnat situl.

**Caracteristicile si localizarea proiectului**

**Situl Natura 2000 ROSCI 0321 Moldova Superioară** a fost instituit prin Ord. MMP nr. 2387/29.09.2011 pentru modificarea Ord. MMDD nr. 1964/2007 privind instituirea de arie naturală protejată a siturilor de importanţă comunitară, ca parte integrantă a reţelei ecologice europene Natura 2000.

***Obiectivele***principale ale planului de management sunt:

* Descrierea şi evaluarea biodiversităţii şi a condițiilor de mediu şi socio-economice ale sitului;
* Stabilirea obiectivelor de management, definirea acţiunilor de conservare necesare, precum şi reglementarea activităţilor în cadrul sitului;
* Planificarea în timp şi spaţiu a măsurilor propuse în vederea asigurării conservării favorabile a speciilor și habitatelor de interes conservativ de pe suprafaţa sitului;
* Monitorizarea acţiunile prevăzute în Planul Operaţional şi eficienţa lor.

***Măsurile*** prevăzute în prezentul plan de management au ca scop asigurarea unui statut favorabil de conservare pentru speciile și habitatele de interes comunitar prezente în sit și ţin cont de condiţiile economice, sociale şi culturale ale comunităţilor locale, precum şi de particularităţile regionale şi locale ale zonei, prioritate având însă obiectivele de conservare. Tipurile de măsuri de conservare elaborate în planul de management vizează:

* Conservarea biodiversităţii
* Managementul resurselor naturale
* Informarea şi conştientizarea publicului
* Monitorizarea planului de management.

Localizare Sitului Natura 2000: Situl Moldova Superioară este amplasat în nordul României, respectiva Carpaţilor Orientali în unitatea majoră de relief - Obcinele Bucovinei, în lungul cursului superior al râului Moldova, în regiunea de dezvoltare Nord-Est, în vestul judeţului Suceava, pe raza localităţilor: Breaza, Branişte, Botuş, Fundu Moldovei, Pojorâta, Sadova şi Câmpulung Moldovenesc.

Limitele sitului Natura 2000 Moldova Superioară sunt date de lunca râului Moldova între localităţile Breaza de Sus şi Câmpulung Moldovenesc, fiind amplasat la cca. 77 km faţă de municipiul Suceava.

Speciile de interes comunitarpentru care a fost declarat situl şi identificate pe teren: *Lutra lutra* (vidra), *Canis lupus* (lup), *Lynx lynx* (râs), *Ursus arctos* (Urs)şi *Eudontomyzon mariae* (chişcar). În urma evaluărilor a fost identificată în sit şi specia *Barbus (meridionalis) petenyi* (mreana vânătă).

Habitatele de interes comunitar pentru care a fost declarat situl: Conform formularului standard,motivul pentru declararea sitului Natura 2000 Moldova Superioară îl constituie prezenţa habitatului 91V0 - Păduri dacice de fag (Symphyto-Fagion).

În urma evaluărilor realizate se constată lipsa habitatului 91V0 şi prezenţa altor două, respectiv habitatul prioritar 90E0\* - Păduri aluviale cu *Alnus glutinosa* şi *Frasinus excelsior* şi habitatul 6520 – Fâneţe montane.

Niciunul dintre habitate nu este în stare pură, naturală, toate sunt în stare seminaturală, cu evidente influențe antropice.

Folosința și managementul terenurilor: peste 50% din suprafaţă se află în proprietatea personelor fizice, urmată de autorităţile administraţiei publice locale cu 30,86 %

Suprafaţa sitului: 429 ha, conform formularului standard

Custodele Sitului Natura 2000: La data elaborării planului de management, situl Natura 2000 ROSCI0321 Moldova Superioară nu are custode.

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

- planul de management este necesar pentru managementul conservării ariei naturale protejate de interes comunitar **sit Natura** **2000 ROSCI 0321 Moldova Superioară**;

- planul de management are ca scop general: asigurarea cadrului legal în vederea menţinerii/îmbunătăţirii stării favorabile de conservare a speciilor și habitatelor de interes conservativ pentru care a fost desemnat situl Natura 2000 **ROSCI 0321 Moldova Superioară**.

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*  -nu este cazul.

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

- Rolul planului de management propus este benefic pentru menţinerea stării favorabile de conservare a habitatelor şi speciilor, la nivelul întregului sit Natura 2000.

*d) problemele de mediu relevante pentru plan sau program;*- nu este cazul.

e*) relevanţa planului sau programului pentru implementarea legislaţiei naţionale şi comunitare de mediu;* - nu este cazul.

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor;*

- prin masurile luate nu apar efecte negative remanente asupra mediului.

*b) natura cumulativă a efectelor;* - nu este cazul.

*c) natura transfrontieră a efectelor;* - nu este cazul.

*d) riscul pentru sănătatea umană sau pentru mediu (de exemplu, datorită accidentelor*); - nu este cazul.

*e) mărimea şi spaţialitatea efectelor (zona geografică şi mărimea populaţiei potenţial afectate;* - este redusă.

*f) valoarea şi vulnerabilitatea arealului posibil a fi afectat, date de:*

* *captarea* aferentă Centralei Hidroelectrice de Mică Putere (CHEMP): „FCL” (Câmpulung Moldovenesc) aval de staţia de pompare a apei potabile a municipiului.
* Depozitul de steril uzinal provenit de la Uzina de Preparare minereu cuprifer Fundu Moldovei - Iazul de decantare Dealu Negru, un iaz de coastă, pus în funcţiune în anul 1967, construit pe malul drept al râului Moldova, în zona rezidenţială a localităţii Fundu Moldovei, baza taluzului principal fiind la circa 5 m de cursul râului Moldova. Taluzele iazului sunt uscate şi puternic ravenate la partea superioară, prezentând antrenări de steril atât înspre cursul Moldovei, cât şi spre gospodăriile aflate în zona amonte, pe firul apei, a depozitului.

*(i)* caracteristicile naturale speciale sau patrimoniul cultural; - nu este cazul.

*(ii)* depăşirea standardelor sau a valorilor limită de calitate a mediului; - nu este cazul.

*(iii)* folosirea terenului în mod intensiv; - nu este cazul.

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

Situl Natura 2000 ROSCI0321 Moldova Superioară include aria naturală protejată – rezervaţia naturală *Stratele cu Aptycus de la Pojorâta –* Cod 2.733 şi relaţionează la capete cu siturile Natura 2000 ROSPA0089 Obcina Feredeului şi ROSCI0328 Obcinele Bucovinei.

Rolul planului de management propus este benefic pentru menţinerea stării favorabile de conservare a habitatelor şi speciilor din sit.

În conformitate cu prevedrile OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice aprobată prin Legea 49/2011:

- **art.21, alin. 4:** “Respectarea planurilor de management si a regulamentelor este obligatorie pentru administratorii ariilor naturale protejate, pentru autoritatile care reglementeaza activitati pe teritoriul ariilor naturale protejate, precum si pentru persoanele fizice si juridice care deţin sau care administrează terenuri şi alte bunuri şi/sau care desfasoară activităţi în perimetrul şi în vecinătatea ariei naturale protejate”

- **art.21, alin. 5**: “Planurile de amenajare a teritoriului, cele de dezvoltare locală şi naţională, precum şi orice alte planuri de exploatare/utilizare a resurselor naturale din aria naturală protejată vor fi armonizate de către autorităţile emitente cu prevederile planului de management”

- **art 21. alin. 6**: „Autorităţile locale şi naţionale cu competenţe şi responsabilităţi în reglementarea activităţilor din ariile naturale protejate sunt obligate să instituie, de comun acord cu administratorii ariilor naturale protejate şi, dupa caz, cu autoritatea publică centrală pentru protecţia mediului şi pădurilor, măsuri speciale pentru conservarea sau utilizarea durabilă a resurselor naturale din ariile naturale protejate, conform prevederilor planurilor de management".

**Obligaţiile titularului:**

* + Titularul avizului de mediu are obligația de a menţine şi de a nu periclita starea de conservare favorabilă a speciilor şi habitatelor naturale precum şi de a asigura integritatea Reţelei Ecologice Europene Natura 2000/ariilor naturale protejate.
  + Respectarea prevederilor din avizele custozilor.
  + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

* În urma publicării în ziarul județean „Crai Nou” a anunţurilor publice privind prima versiune a **“Planului de management pentru situl Natura 2000 Moldova Superioară, jud. Suceava”**,în zilele de 12.12.2014 şi 15.12.2014, până la luarea deciziei de încadrare nu au fost semnalate observaţii din partea publicului.
* Draftul **Planului de management pentru situl Natura 2000**  **ROSCI 0321 Moldova Superioară, jud. Suceava** a fost afişat pe pagina de internet a titularului planului şi pe pagina de internet a APM Suceava.
* Draftul deciziei etapei de încadrare a fost afişat pe pagina de internet a APM Suceava;

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV**

**Şef serviciu,**

Întocmit,